CELEX: 62019TN0107
Language: lv
Date: 2019-02-20 00:00:00
Title: Lieta T-107/19: Prasība, kas celta 2019. gada 20. februārī — ACRE/Parlaments

15.4.2019   
            
            
               LV
            
            
               Eiropas Savienības Oficiālais Vēstnesis
            
            
               C 139/87
            
         
      Prasība, kas celta 2019. gada 20. februārī — ACRE/Parlaments
      (Lieta T-107/19)
      (2019/C 139/88)
      Tiesvedības valoda — angļu
      
         Lietas dalībnieki
      
      
         Prasītāja: Alliance of Conservatives and Reformists in Europe (ACRE) (Brisele, Beļģija) (pārstāvji: E. Plasschaert un E. Montens, advokāti)
      
         Atbildētājs: Eiropas Parlaments
      
         Prasījumi
      
      Prasītājas prasījumi Tiesai ir šādi:
      
                  —
               
               
                  atcelt Eiropas Parlamenta 2018. gada 10. decembra lēmumu, kas ir ietverts 2018. gada 12. decembra vēstulē ar numuru D202862 par prasītājas galīgo dotāciju 2017. gadam, ciktāl tajā:
                  
                              —
                           
                           
                              summa, kas ir saistīta ar “Pētījumu par attieksmi pret Apvienotās Karalistes minoritāšu grupām ES”, proti, 108 985,58 EUR, ir pārkvalificēta kā neattiecināmi izdevumi, kas ir jāatmaksā, pamatojoties uz iespējamu neatbilstību Eiropas Parlamenta un Padomes Regulas (EK) Nr. 2004/2003 (2003. gada 4. novembris) (1) 7. pantam;
                           
                        
                              —
                           
                           
                              summa, kas ir saistīta ar “Apvienotās Karalistes Tirdzniecības partnerības konferenci”, proti, 122 295,10 EUR, ir pārkvalificēta kā neattiecināmi izdevumi, kas ir jāatmaksā, pamatojoties uz iespējamu neatbilstību Regulas Nr. 2004/2003 7. pantam;
                           
                        
                              —
                           
                           
                              summa, kas ir saistīta ar “Starptautiskie konservatīvie — 2017. gada 26.–27. maija konferenci Maiami”, proti, 249 589,17 EUR, ir pārkvalificēta kā neattiecināmi izdevumi, kas ir jāatmaksā, pamatojoties uz iespējamu neatbilstību Regulas Nr. 2004/2003 8. pantam;
                           
                        
                              —
                           
                           
                              summa, kas ir saistīta ar “Starptautiskie konservatīvie — 2017. gada 13.–15. jūlija konferenci Kampalā”, proti, 91 546,58 EUR, ir pārkvalificēta kā neattiecināmi izdevumi, kas ir jāatmaksā, pamatojoties uz iespējamu neatbilstību Regulas Nr. 2004/2003 8. pantam;
                           
                        
                              —
                           
                           
                              ir atzīts, ka dalības maksas maksājumam 133 043,80 EUR apmērā, ko veikusi Prosperous Armenian Party, ir piemērojama robeža 12 000 EUR apmērā, kas ir noteikta attiecībā uz ziedojumiem; un prasītājai ir likts minētajam dalībniekam atmaksāt summu, kas pārsniedz 12 000 EUR, t.i., summu 121 043,80 EUR apmērā;
                           
                        
            
                  —
               
               
                  atcelt lēmumu par iemaksām ar numuru FINS-2019-5, ciktāl ar to Eiropas Parlamenta maksājums 100 % apmērā no priekšfinansējuma summas 4 422 345,48 EUR ir padarīts atkarīgs no tā, vai līdz 2019. gada 15. janvārim i) Eiropas Parlamentam tiek atmaksāta summa 535 609,48 EUR apmērā un ii) trešajām personām tiek atmaksāti no tām nepamatoti saņemtie maksājumi, un līdz ar to atcelt minētajam lēmumam par iemaksām pievienoto Īpašo noteikumu un nosacījumu 1.5.1. pantu;
               
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Pirmās prasības pamatojumam prasītāja izvirza trīspadsmit pamatus.
      Pamati, kas ir saistīti ar visiem strīdīgajiem lēmuma aspektiem:
      
                  1.
               
               
                  Ar pirmo pamatu tiek apgalvots, ka ir pārkāpts labas pārvaldības princips, Eiropas Parlamenta biroja 2004. gada 29. marta lēmuma, ar ko tiek noteiktas procedūras Regulas Nr. 2004/2003 īstenošanai, 7. un 8. pants, lēmuma par dotācijas piešķiršanu 2017. gadam II.14.1. pants un prasītājas tiesības uz aizstāvību.
               
            
                  2.
               
               
                  Ar otro pamatu tiek apgalvots, ka ir pārkāpts Regulas Nr. 2004/2003 9. panta 3. punkts.
                  Pamati, kas attiecas uz summas 108 985,58 EUR pārkvalificēšanu par neattiecināmiem un atmaksājamiem izdevumiem:
               
            
                  3.
               
               
                  Ar trešo pamatu tiek apgalvots, ka ir pārkāpts Regulas Nr. 2004/2003 7. pants un katrā ziņā ir pieļauta acīmredzama kļūda vērtējumā.
               
            
                  4.
               
               
                  Ar ceturto pamatu tiek apgalvots, ka ir pārkāpts ES vispārējais tiesiskās noteiktības princips.
               
            
                  5.
               
               
                  Ar piekto pamatu tiek apgalvots, ka ir pārkāpts ES vispārējais vienlīdzīgas attieksmes princips.
                  Pamati, kas attiecas uz summas 122 295,10 EUR pārkvalificēšanu par neattiecināmiem un atmaksājamiem izdevumiem:
               
            
                  6.
               
               
                  Ar sesto pamatu tiek apgalvots, ka ir pārkāpts Regulas Nr. 2004/2003 7. pants un katrā ziņā ir pieļauta acīmredzama kļūda vērtējumā.
               
            
                  7.
               
               
                  Ar septīto pamatu tiek apgalvots, ka ir pārkāpts ES vispārējais vienlīdzīgas attieksmes princips.
                  Pamati, kas attiecas uz summas 249 589,17 EUR un 91 546,58 EUR pārkvalificēšanu par neattiecināmiem un atmaksājamiem izdevumiem:
               
            
                  8.
               
               
                  Ar astoto pamatu tiek apgalvots, ka ir pārkāpts Regulas Nr. 2004/2003 8. pants, LES 10. panta 4. punkts, Finanšu regulas 204.a pants, kā arī Eiropas Savienības Pamattiesību hartas 11. un 12. pants un katrā ziņā ir pieļauta acīmredzama kļūda vērtējumā.
               
            
                  9.
               
               
                  Ar devīto pamatu tiek apgalvots, ka ir pārkāpts ES vispārējais tiesiskās noteiktības princips.
               
            
                  10.
               
               
                  Ar desmito pamatu tiek apgalvots, ka ir pārkāpts ES vispārējais vienlīdzīgas attieksmes un nediskriminācijas princips.
                  Pamati, kas ir saistīti ar summas 133 043 EUR apmērā pārkvalificēšanu un rīkojumu atmaksāt 121 043,80 EUR:
               
            
                  11.
               
               
                  Ar vienpadsmito pamatu tiek apgalvots, ka ir pārkāpts Regulas Nr. 2004/2003 2. un 6. pants un katrā ziņā ir pieļauta acīmredzama kļūda vērtējumā.
               
            
                  12.
               
               
                  Ar divpadsmito pamatu tiek apgalvots, ka ir pārkāpts ES tiesiskās noteiktības princips.
               
            
                  13.
               
               
                  Ar trīspadsmito pamatu tiek apgalvots, ka ir pārkāpts ES vienlīdzīgas attieksmes un nediskriminācijas princips.
               
            Otrās prasības pamatojumam prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka ir pārkāpts labas pārvaldības princips, Eiropas Parlamenta un Padomes Regulas (ES, Euratom) Nr. 1141/2014 (2014. gada 22. oktobris) (2) 19. pants un prasītājas tiesības uz aizstāvību.
               
            
                  2.
               
               
                  Ar otro pamatu tiek apgalvots, ka ir pārkāpts Eiropas Parlamenta biroja 2018. gada 28. maija lēmuma, ar ko nosaka procedūras Regulas Nr. 1141/2014 īstenošanai, 6. panta 1. punkts.
               
            
         (1)  Eiropas Parlamenta un Padomes Regula (EK) Nr. 2004/2003 (2003. gada 4. novembris) par noteikumiem, kas attiecas uz Eiropas līmeņa politiskajām partijām un to finansēšanu (OV L 297, 15.11.2003, 1. lpp.).
      
         (2)  Eiropas Parlamenta un Padomes Regula (ES, Euratom) Nr. 1141/2014 (2014. gada 22. oktobris) par Eiropas politisko partiju un Eiropas politisko fondu statusu un finansēšanu (OV L 317, 4.11.2014, 1. lpp.).